钦定古今图书集成/明伦汇编/氏族典/第498卷 > 《苏州府志》 > 缪播
## 钦定古今图书集成/明伦汇编/氏族典/第498卷 > 《苏州府志》 > 缪播

按《晋书缪播传》，“播字宣则，兰陵人。父悦，光禄大夫。播
才思清辩，有意气，高密王泰为司空，以播为祭酒，累
迁太弟中庶子。惠帝崩，太弟即帝位，是为怀帝。以播
为给事黄门侍郎，俄转侍中，徙中书令。时东海王越
威权自己，帝力不能讨，心甚恶之。以播有公辅之量，
又尽忠于国，故委以心膂。越惧为己害，因入朝，以兵”
入宫，执播害之。